**Braille-neuvottelukunnan kokous 5/2018**
Aika: keskiviikko 5.12.2018 klo 10.00
Paikka: Celia, kokoushuone Cely

Läsnä: Eeva-Liisa Koskinen
Essi Aura
Tessa Bamberg
Lauri Kannas
Riitta Korhonen
Teemu Kuusisto
Tuija Piili-Jokinen
Antti Raike
Maria Rutenberg
Marjo Kauttonen (sihteeri)

Poissa: -

**PÖYTÄKIRJA**

1. Kokouksen avaus ja päätösvaltaisuus

Puheenjohtaja avasi kokouksen klo 10.17. Kokous todettiin päätösvaltaiseksi.

1. Edellisen kokouksen pöytäkirjan (4.9.2018) hyväksyminen

Pöytäkirja kokouksesta 4.9.2018 hyväksyttiin.

1. Foneettiset merkinnät. Oppimateriaalisuunnittelija Hannele Wilkman, Celia

Hannele Wilkman esitteli IPA- ja SUT-merkkien ja niitä vastaavien pistemerkkien oppaita. Oppaat on tehty jo vuosia sitten, mutta niitä ei ole tarkistettu eikä hyväksytty. Kansanvälisten foneettisten merkkien pistemerkit (IPA Braille) löytyvät netistä ja niitä pystyy tulostamaan esimerkiksi kuohupaperille. Suomalais-ugrilaisista merkeistä eli SUT-tarkekirjoituksesta ei ole opasta.

Etenkin kielten opiskelijoille joudutaan nykyään tilaamaan erikseen eri julkaisuja, koska ei ole yhtä opasta, josta merkintöjä voisi tarkastella. Kielitiedettä ei voi opiskella ilman IPA-merkkejä, ja SUT-merkit antavat opiskelijoille vielä lisäarvoa. Todettiin, että olisi tärkeää määritellä IPA- ja SUT-merkinnät. Ruotsissa on tehty suppeampi opas kenen tahansa käyttäjän saataville, mutta etenkin kielten opiskelijoiden tarpeisiin olisi Suomessa hyvä olla kattavampi opas. Digijulkaisu olisi ehdottomasti tarpeen.

Keskusteltiin, mitä oppaan tulisi sisältää ja miten se tulisi toteuttaa. Voisiko asiassa tehdä ehkä kansainvälistä yhteistyötä tai löytyisikö esimerkiksi Tallinnan yliopistosta yhteistyömahdollisuuksia SUT-merkkien kanssa.

Todettiin, että työhön olisi hyvä saada mukaan kielitieteilijä. Neuvottelukunta valtuutti Hannelen kysymään asiantuntija-avun mahdollisuutta ja kustannuksia Helsingin yliopiston fonetiikan laitokselta. Palataan asiaan ensi vuoden alkupuolella.

1. Pisteopetteluaineisto aikuisina sokeutuville

Eeva-Liisa, Tessa, Maria, Riitta ja Marjo koostavat materiaalia. Ideana on tehdä muutama teemalukemisto, joissa yksi vihko kustakin aiheesta. Haasteena aineiston kokoamisessa on, että se saadaan palvelemaan moninaista käyttäjäkuntaa, joiden lähtökohdat pistelukemisen opettelemiseen ovat erilaisia. Tavoitteena on, että aineistot on koottu ensi vuoden alkupuolella.

1. Raportti pohjoismaisesta Braille-neuvottelukuntien kokouksesta lokakuussa

Eeva-Liisa, Maria ja Tuija kertoivat kokouksen olleen antoisa kokemus. Tuija oli kertonut musiikinopetuksen tilasta Suomessa tällä hetkellä; muuten keskustelussa olivat olleet esillä mm. alkutaidot ennen pistekirjoitusopetusta. Kokouksen perusteella voi todeta, että kaikissa pohjoismaissa ollaan suurin piirtein samankaltaisten haasteiden edessä pistekirjoituksen suhteen, joten yhteinen keskustelu eri maiden ja eri kokoonpanojen välillä on tärkeää.

Yksi tärkeä asia kaikille pohjoismaille ovat pistenuotit; todettiin, että pistenuottien esittely olisi tärkeää kaikille oppilaille. Käytännössä musiikin opettaminen pistenuoteista on vaikeaa.

1. Riitta Kangasahon matkaraportti: Learning Media Assessment 20.-21.11.18 Tukholma

Käsiteltiin Riitan matkaraporttia seminaarista. Matkan annin perusteella Onervassa on jo tilattu oppimateriaaleja Ruotsista.

1. Matemaattiset merkinnät

Teemu on käynyt merkintöjä läpi Mika Minkkisen kanssa, ja tehnyt muutoksia ja täydennyksiä merkinnöistä koottuun listaan. Koska neuvottelukunnan jäseniä on vaihtunut, lähettää Teemu linkin merkintöihin sekä lyhyen tiivistyksen asiasta kaikille. Merkinnät alkavat olla siinä vaiheessa, että päätös siitä, miten niiden kanssa tulisi edetä, tulisi tehdä pian.

1. Ensi vuoden toimintasuunnitelma

Käsiteltiin Eeva-Liisan laatimaa toimintasuunnitelmaluonnosta. Täydennetään suunnitelmaa ja käsitellään tulevan vuoden suunnitelma vielä seuraavassa kokouksessa.

1. Vuoden 2019 pohjoismainen kokous Suomessa: valmistelujen aloittaminen

Tämän vuoden kokouksessa oli esitetty toive, että tuleva kokous pidentyisi kaksipäiväiseksi. Aloitetaan kokouksen valmistelu heti vuodenvaihteen jälkeen. Alustavasti suunniteltiin ohjelmaan esimerkiksi työpajoja eri teemoista, joista yhtenä esimerkkinä ohjelmoinnin opetus näkövammaisille oppilaille.

Mietittiin alustavasti sopivaksi kokousajankohdaksi 9.-10.10.2019.

1. Muut asiat

Tällä hetkellä neuvottelukunnan julkaisujen painettuja versioita voi tilata osoitteesta puoti@valteri.fi. Pistekirjoitusversiot tilataan osoitteesta braille@celia.fi.

Neuvottelukunnan julkaisujen tilausprosessi tullee muuttumaan vuoden 2019 aikana, mikä vaatii yhteistyötä neuvottelukunnan, Celian ja Valterin kesken.

Antti kertoi ennakkotietoa tapahtumasta Aalto goes Accessible 2019 with NNDC Aalto-yliopistolla 15.4.2019.

Sovittiin, että ilmoitetaan mahdolliset muutokset pöytäkirjaan viikon kuluessa siitä, kun se tulee jakoon.

11. Seuraava kokous

Seuraava kokous 6.2. klo 10.00 Celiassa.

12. Kokouksen päättäminen

Puheenjohtaja päätti kokouksen klo 12.30